b'\n_START_ARTICLE_\nDubai\n_START_SECTION_\nZemljopisne karakteristike\n_START_PARAGRAPH_\nDubai le\xc5\xbei na sjeveru Emirata Dubai uzdu\xc5\xbe istoimenog kanala Perzijskog zaljeva, \xc5\xa1irokog od 100 do 1300 metara i dugog 14 km, koji ga dijeli na dva dijela. _NEWLINE_Prakti\xc4\x8dki je gotovo spojen sa obli\xc5\xbenjim obalnim gradovima Sharjahom i Ajmanom u jednu veliku konurbaciju.\n_START_SECTION_\nPovijest\n_START_PARAGRAPH_\nU pro\xc5\xa1losti, ovaj grad, kao uostalom i ve\xc4\x87i dio tog dijela svijeta, \xc5\xbeivio je od ribolova i lova na \xc5\xa1koljka\xc5\xa1e. Situacija se drasti\xc4\x8dno promijenila pronalaskom nafte, a cijela regija veoma je bogata istom. Od kada su 1971. godine Dubai i ostalih \xc5\xa1est emirata oformili Ujedinjene Arapske Emirate, ova dr\xc5\xbeava je u vrhu svjetskih proizvo\xc4\x91a\xc4\x8da. To je dalo mogu\xc4\x87nosti i ovom gradu kao i cijelom emiratu da brzo napreduje. Znaju\xc4\x87i da rezerve nafte ne\xc4\x87e trajati vje\xc4\x8dno Rashid bin Saeed Al Maktoum, emir \xc5\xa1eik Dubaija (1958.-1990.), je imao ideju kako Dubai u\xc4\x8diniti bogatim i poslije nestanka naftnih rezervi. Po\xc4\x8deo je sa detaljnim planovima za razvoj najve\xc4\x87eg svjetskog turisti\xc4\x8dkog mjesta. Ogroman novac dobijan od nafte potro\xc5\xa1en je na naglu izgradnju ovog grada. Veliki broj Indijaca i Pakistanaca je do\xc5\xa1ao u ovaj grad, da rade kao fizi\xc4\x8dki radnici na ogromnim gra\xc4\x91evinskim radovima. Broj stanovnika od 1968. do 1975. pove\xc4\x87ao se 4 puta._NEWLINE_U po\xc4\x8detku su gra\xc4\x91evine bile ne\xc5\xa1to skromnije da bi 1990-ih godina po\xc4\x8deli graditi objekti koji bi se mogli nazvati svjetskim \xc4\x8dudima. Jedan od takvih je hotel Burj Al Arab, koji je  jedini hotel sa 7 zvjezdica na svijetu. Napravljen je u obliku jedra na ribarskom brodi\xc4\x87u po \xc5\xbeelji samog emira. Ulazni hol je najve\xc4\x87i na svijetu, vi\xc5\xa1i od samog Eiffelovog tornja. Me\xc4\x91utim nakon njegovog zavr\xc5\xa1etka po\xc4\x8dele su se graditi jo\xc5\xa1 nevjerojatnije tvorevine: poluotok u obliku palme i otok koji svojim oblikom predstavljaju cijelu povr\xc5\xa1inu Zemlje. Jedan umjetni otok na tom arhipelagu ko\xc5\xa1ta preko 30\xc2\xa0000\xc2\xa0000 $. Cijeli grad ima veliki broj luksuznih trgova\xc4\x8dkih centara, a jedan od njih je toliko velik da su u njemu smjestili skija\xc5\xa1ku stazu. U tijeku su radovi na planetu Restless, parku sa realno prikazanim robotima-dinosaurima i prapovijesnim izgledom Zemlje. _NEWLINE_Danas je Dubai grad za veliki broj turista iz vrhova svjetske elite. Iako je grad nastao na proizvodnji nafte, ona sada sudjeluje sa samo 4\xc2\xa0% u ukupnom nacionalnom dohotku koji iznosi preko 45 milijardi dolara.'